Nord-Ferjer

A/S Nord-Ferjer, forkortet NF, og grunnlagt som Kristian Ravns ferjerederi, er et tidligere fergerederi som hadde hovedkontor i Narvik. Rederiet drev flere viktige samband i Nordland, fra Sørfold i sør til Tjeldsund i nord, i perioden fra 1940 til 1990 og eide til sammen 19 bilferger gjennom sin historie.

Kristian Ravns ferjerederi
I 1940 sto veien mellom Fauske og Narvik klar, og i oktober samme år fikk Kristian Ravn i oppdrag å bistå veivesenet i oppføring av fergeleier og skaffe til veie ferger for samband på Efjorden, med den innleide jekta «Nordstjernen» og Leirfjorden, med den innleide ferga «Petrus». Til sambandet mellom Korsnes og Skarberget kjøpte Ravn inn «Dagmar» som ble bygt om til ferge. I løpet av ett par år fikk Ravn overlevert sitt første nybygg, «Solfrid» levert fra Johan Drages båtbyggeri på Rognan, og det opprinnelig tyske passasjerskipet «Moltke» som fikk navnet «Jonas».

I årene som fulgte fikk Kristian Ravns ferjerederi konsesjoner på flere fergestrekninger, blant annet over Skjomen og Ramsundet samt fra Bognes til Lødingen og fra Drag til Kjøpsvik. I 1961 driftet Kristian Ravn syv bilferger og hadde konsesjon på ni samband, hvorav fire på europavei 6.

Den 1. desember 1961 ble Kristian Ravns personlige selskap omdannet til et aksjeselskap.

Nord-Ferjer
Det nye aksjeselskapet, A/S Nord-Ferjer, hadde en kapital på 120 000 kroner med aksjonærer hovedsakelig fra Narvik. Selskapet overtok alle konsesjoner og ferger fra Kristian Ravn, med unntak av «Dagmar».

Ravn var disponent i Nord-Ferjer i ett år, og deretter nestformann i styret. Selskapet hadde en økende aktivitet de neste tiårene og moderniserte fergeflåten for å ta seg av en stadig voksende trafikkmengde på flere av sambandene.

I 1986 ble 51% av aksjene i Nord-Ferjer solgt til Saltens Dampskibsselskab, og senere samme år ble ytterligere 20 % solgt. SDS-aksjene ble videre solgt til Ofotens og Vesteraalens Dampskibsselskab i 1988: OVDS løste inn resten av NFs aksjer og i 1989 ble dermed rederiet et datterselskap under OVDS.

De to rederiene ble formelt slått sammen og OVDS overtok konsesjonene på de tre sambandene som Nord-Ferjer hadde igjen. NFs ferger, med unntak av én som ble solgt til Torghatten Trafikkselskap, ble også overtatt av OVDS.

Fergesamband
Alle fergesamband som Kristian Ravns ferjerederi og Nord-Ferjer hadde konsesjon på.

 Samband   Fra  Til  Korsnes - Skarberget  Tysfjorden  13. mars 1941  1942 Bognes–Skarberget  Tysfjorden (E6) 1942  1989 (overtatt av OVDS)  - Forså  Efjorden (E6)  13. mars 1941  14. september 1969  Bonåsjøen  - Røsvik  Leirfjorden (E6)  April 1941Fjordis ga litt senere oppstart på ruten her. Bussruten mellom Bodø og Narvik hadde oppstart 1. juli 1941  1966 Bonåsjøen - Sommerset  Leirfjorden (E6)  1966  10. juli 1986 Grindjord – Skjærvik  Skjomen (E6)  4. juni 1949  10. november 1972 Grindjord -   Skjomen  1952  1963 Bognes - Lilleng - Lødingen  Vestfjorden  19. juni 1950  1959Kun sommertrafikk. Ikke i årene 1952, 1953 og 1954) Bognes–Lødingen  Vestfjorden E10  21. juli 1959  1989 (overtatt av OVDS)  -   Ramsundet  12. juli 1956  16. november 1986 Lødingen - Rinøyvåg  Vestfjorden/Kanstadfjorden  20. juni 1960  12. desember 1976 Røsvik - Nordfold  Nord- og Sørfolda  Kort periode i 1964  Kjøpsvik - Drag - Skarberget  Tysfjorden  2. desember 1968  1989 (overtatt av OVDS)Fra 1990 gikk ruten, betjent av OVDS, kun mellom Kjøpsvik og Drag

Flåteliste
Alle fergene tilhørende Kristian Ravn og Nord-Ferjer.

 Ferge  Overtatt fra  Periode  Overtatt av / Skjebne Kristian Ravns ferjerederi MF «Dagmar»  Ragnar Schjølberg (Bodø)  Oktober 1940 - 1. desember 1961Først i fraktefart Bodø-Sandnessjøen. Ombygd til ferge i slutten av 1940 og satt inn på sambandet Korsnes-Skarberget  I K. Ravns eie.Kristian Ravn beholdt fergen, men den ble utleid til Nord-Ferjer fra desember 1961  MF «Solfrid»  Nybygg   Oktober 1942 - 1. desember 1961  Nord-Ferjer   MF «Jonas»  Statens vegvesen, Oslo  24. februar 1942 - 28. november 1958  Forliste i Vestfjorden MF «Røfjell»  Jan Hansen, Narvik  1947 - 1. desember 1961  Nord-Ferjer   MF «Røstein»  Skibs- A.S. Ferjedrift  April 1949 - 1. desember 1961  Nord-Ferjer   MF «Røtinn»  AS Alpha  7. mai 1952 - 1. desember 1961  Nord-Ferjer  MF «Virak»  Nybygg  Juli 1954 - 1. desember 1961  Nord-Ferjer, senere som «Virak II»   MF «Hinnøy»  Nybygg  27. april 1960 - 1. desember 1961  Nord-Ferjer, senere OVDS   Nord-Ferjer MF «Oskarsborg»  A/S Fergeforbindelsen  1964–1975  Solgt og ombygd MF «Rombakfjord»  A/S Fergeforbindelsen  1964–1988  AS Flekkerøy Dampskipsselskap MF «Røtinn»  Nybygg  Juli 1969–1990  OVDS MF «Røsund»  Nybygg  1970 - Juni 1981  Lofoten Trafikklag MF «Lødingen»  Nybygg  1972 - 1990  OVDS MF «Røfjell»  Nybygg  1973–1989  Helgeland Trafikkselskap MF «Røberg»  Nybygg  1975 - 1990  OVDS MF «Bognes»  Nybygg  1977 - 1990  OVDS MF «Virak»  Nybygg  September 1979 - 1990  OVDS MF «Røsund»  DSD  1982 - 1990  OVDS MF «Stetind»  DSD  1988 - 1990  OVDS

Kilder
Artikkel av Tore Kristoffersen i Bladet Vesterålen 11. januar 2007: Nord-Ferjer AS – historie og seilinger
Artikkel av Tore Kristoffersen: Fergejubileum i Lødingen (1. juli 2010, også i Bladet Vesterålens papirutgave 10. juli 2010, s. 22-23)
Tore Kristoffersens hjemmeside om Kristian Ravns ferjerederi .
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Oddvar Svendsen: "Narviks historie bind II". Side 145. ISBN 82-996128-2-9

Noter

Se også
Europavei 6' historie i Nordland

Kategori:Norske fergerederier
Kategori:OVDS
Kategori:Næringsliv i Nordland
Kategori:Næringsliv i Narvik
Kategori:Transport i Narvik
Kategori:Narviks historie
Kategori:Selskaper etablert i 1961
Kategori:Nord-Ferjer
Kategori:Nordlands samferdselshistorie
Kategori:Artikler i sjøfart-prosjektet